18/03/2014 | Administración LocalMunicipal
Arteixo
Persoal
Convocatoria e bases específicas para a cobertura en propiedade de unha praza do posto de persoal laboral fixo de animador/a cultural, polo procedemento de concurso-oposición

Ref.: CG/bz/14 Dpto. de Persoal e RR. HH. CONVOCATORIA UNITARIA E BASES ESPECIFICAS REGULADORAS DO PROCESO DE SELECCIÓN, PARA COBERTURA EN PROPIEDADE DO POSTO DE PERSOAL LABORAL FIXO DE ANIMADOR/A CULTURAL, polo procedemento de CONCURSO-OPOSICIÓN CORRESPONDENTE Á OEP DO 2012 E ANTERIORES DO CONCELLO DE ARTEIXO, aprobadas en Xunta de Goberno de data 26 de febreiro de 2014. PRIMEIRA.–Obxecto das presentes bases. É obxecto da presente a aprobación da convocatoria unitaria e regulación das bases especificas que, comprementarias á convocatoria e bases xerais de diversos procesos selectivos, aprobadas por acordo de Xunta de Goberno de data 11 de decembro 2013, rexirán no proceso selectivo para a cobertura en propiedade, a través de procedemento de concurso-oposición, do posto de persoal laboral fixo de ANIMADOR/A CULTURAL, grupo profesional III do convenio de persoal laboral do Concello de Arteixo (equiparado ao grupo C1, segundo clasificación do EBEP) correspondente á OEP 2012 e anteriores do Concelllo de Arteixo. SEGUNDA.–REQUISITOS DOS ASPIRANTES: TITULACIÓN. Ademais dos requisitos establecidos con carácter xeral na convocatoria e bases xerais aprobadas por Xunta de Goberno do 11 de decembro, os aspirantes deberán acreditar o seguinte requisito de titulación: – Título de Bacharelato ou FP medio, correspondente ao grupo III (grupo C1 segundo clasificación do EBEP) ou titulación equivalente. TERCEIRA.–INSTANCIAS. De conformidade ao establecido polas bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As tasas de dereitos de exame quedan establecidas en 19,61 euros, debendo adxuntarse á documentación requerida, a carta de pagamento destas tasas ou a acreditación de exención de pago das mesmas (certificado de minusvalía superior ao 33% ou certificado do Inem de desempregado de longa duración, isto é 12 meses coma demandante de emprego no periodo de 18 meses inmediatamente anterior á data de finalización do prazo de presentación de instancias) As formas e documentación necesaria para presentar a instancia están sinaladas nas bases xerais antes referenciadas, de conformidade ao establecido polo art.38 e concordantes da Lei 30/92, do 26 de novembro. CUARTA.–ADMISIÓN DE ASPIRANTES E NORMAS DE DESENVOLVEMENTO DO PROCESO SELECTIVO. Rexirase polas normas establecidas nas bases xerais. QUINTA.–PROCEDEMENTO DE SELECCIÓN E EXERCICIOS. O proceso selectivo consistirá nun CONCURSO-OPOSICIÓN, conformada polas seguintes fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. Fase de concurso: BAREMO DE MÉRITOS.5.1. A. MERITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Así mesmo, cada mérito unicamente poderá ser valorado nun dos seguintes epígrafes: – Por titulación superior ao nivel establecido como requisito de acceso: * F. P superior en animación sociocultural ou asimilado (TASOC): 5 puntos. * Diplomatura ou grao universitario na rama de humanidades (Psicoloxía, Socioloxía, Pedagoxía, Maxisterio, Educación social ou homologados polo Colexio Oficial de Educadores Sociais e similares): 7 puntos. – Por formación impartida por administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * por cada 20 horas acumuladas, 0,5 puntos ate un máximo de 10 puntos. – Por formación impartida por administracións, sindicatos ou centros e entidades formativas homologadas, directamente relacionadas coa Administración pública: * por cada 20 horas acumuladas, 0,5 puntos ate un máximo de 5 puntos. – Por coñecemento de lingua galega: Incluiranse neste apartado os cursos de lingua galega de nivel superior al CELGA III, do seguinte xeito: – Perfeccionamento ou equivalente: 0,75 puntos. – Nivel medio de linguaxe administrativa: 1punto. – Nivel superior de linguaxe administratva: 1,25 puntos. (Unicamente valorarase o curso de maior nivel e puntuación). 5.1. B. MÉRITOS PROFESIONAIS (máximo 25 puntos) – Por experiencia profesional na Administración pública en postos de igual ou similar categoría ao posto convocado: 1 punto por cada 6 meses acumulados ate un máximo de 20 puntos. – Por experiencia profesional na rama profesional de animación sociocultural, na empresa privada: 0,25 puntos por cada 6 meses acumulados ate un máximo de 5 puntos.5.2. FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta fase, se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: 1.º exercicio: EXAME COÑECEMENTOS TEÓRICOS. Consistirá na realización dun exercicio teórico consistente na exposición escrita dun mínimo de 10 preguntas relacionadas co temario xeral e específico anexo ás presentes bases (anexo I). O tribunal determinará a redacción das preguntas con carácter inmediatamente previo á realización do exercicio, debendo estar directamente relacionadas cun mínimo de 5 temas elexidos aleatoriamente de entre a totalidade dos temas que conforman o referido anexo I. A duración máxima para a realización deste exercicio será de 90 minutos, podendo o tribunal determinar tempos inferiores si así o estima convinte. Toda vez rematado o tempo de exame, o tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio.2.º exercicio: EXAME COÑECEMENTOS PRÁCTICOS. O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo tribunal con carácter inmediatamente previo á realización do exercicio e relacionado directamente co temario específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o tribunal capacitado para determinar tempos inferiores de realización do mesmo. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio.3.º exercicio: EXAME DE LINGUA GALEGA. O exame de coñecemento de lingua galega, de caracter obrigatorio e eliminatorio, consistirá na traducción escrita dun texto facilitado polo tribunal do castelán ao galego, nun tempo máximo de 30 minutos. O exercicio será cualificado como apto/non apto. Quedarán excluídos da obriga de realización deste exercicio, os aspirantes que acrediten estar en posesión do título de lingua galega correspondente ao nivel CELGA III. Os aspirantes serán convocados para realización de cada exercicio en chamamento único, procedéndose ao mesmo, salvo casos de forza maior debidamente acreditados e apreciados discrecionalmente polos membros do tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. SEXTA.–TRIBUNAL DE SELECCION. De conformidade ao establecido na convocatoria e bases xerais, a composición nominativa do tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos e excluidos. Os membros do tribunal, titulares e suplentes, deberán presentar a súa abstención nos casos que establece o art.28 da Lei 30/92, do 26 de novembro, poidendo ase mesmo os aspirantes solicitar a recusación destes, si concurresen as circunstancias determinadas polo artigo 29 da mesma lei. Así mesmo, o tribunal poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador actuarán en nome e representación propia. SÉTIMA.–RELACIÓN DE APROBADOS E DOCUMENTACIÓN. Rexirase polo establecido nas bases xerais. OITAVA.–NORMA FINAL. Estas bases, a súa convocatoria e cantos actos administrativos deriven das mesmas, así coma as actuacións do tribunal, poderán ser impugnadas polos interesados nos casos e na forma establecidos pola Lei de réxime das administracións públicas e do procedemento administrativo común. O tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real decreto 364/95, do 10 de marzo; a Lei 7/1985, do 2 de abril; o Real decreto lexislativo 781/1986, do 18 de abril; RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007, do 13 de abril; Lei 13/2007, de modificación da Lei 4/1988 da función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. ANEXO I: TEMARIO TEMARIO XERAL 1.–A Constitución Española de 1978. Dereitos e deberes fundamentais dos cidadáns 2.–A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis. O poder xudicial.3.–O Goberno e a Administración. Goberno e Cortes xerais. Designación, duración e responsabilidade do Goberno.4.–A organización territorial do Estado. As comunidades autónomas, sistema de distribución competencial. O Estatuto de Autonomía de Galiza. As institucions da CC. AA.: O Parlamento. O Valedor do Pobo. O Tribunal de Contas.5.–O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito. A eficacia dos actos administrativos. Notificación dos actos. Publicación das disposicións xerais e actos administrativos.6.–Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.7.–Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.8.–Procedimento administrativo (II): termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo. 9. O rexime local. Entidades que integran a administración local. Marco competencial 10.–O Concello. Competencias municipais. Organización municipal, órganos necesarios e complementarios. O alcalde: atribucións. O Pleno: composición e atribucións. Os tenentes de alcalde e os concelleiros: competencias e atribucións.11.–Xuntas de Goberno. Comisións informativas e outros órganos colexiados na Administración local.12.–A potestade Regulamentaria das Entidades Locais. As Ordenanzas e Regulamentos. Os bandos.13.–Facendas Locais. Clasificación de ingresos e gastos. Estructura do orzamento municipal. Procedimento de aprobación e modificación do Orzamento municipal 14.–Rexime xurídico dos contratos das administracions públicas. Tipos de contratos. Negocios excluidos. Principios da contratación do sector público.15.–Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.16.-Plan de igualdade de oportunidades do Concello de Arteixo (a disposición na web municipal no centro de Información á Muller) 17.–Lei 7/2007, do 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades.18.–Prevención de riscos laborais: marco legal e desenvolvemento normativo da prevencion de riscos. TEMARIO ESPECÍFICO 1. Regulamento do Rexistro Municipal de Asociacións Veciñais do Concello de Arteixo 2. Ordenanza Xeral reguladora da concesión de subvencións para actividades e equipamentos culturais no Concello de Arteixo 3. Ordenanza xeral reguladora da concesión de subvencións para a celebración de festas parroquiais no Concello de Arteixo.4. A acción municipal e as políticas de ocio no desenvolvemento comunitario: a acción cultural local e a creación cultural.5. Promoción das letras: o certame de narracións breves Miriela Floriano Ploesteanu: historia, antecedentes, bases e publicacións.6. A axenda 21 da Cultura.7. Centralidade da cultura e das políticas culturais.8. Promoción e divulgación das artes escénicas.9. Os planos de cultura: conceptos básicos.10. Fase de execución dun plano cultural e recomendacións para a súa implementación. De proxectos culturais.11. Marco legal e normativo dos concellos galegos en cultura. Cultura e poder local.12. Asociacionismo e sociedade democrática: características do asociacionismo actual.13. Asociacionismo e vertebración social. O funcionamento participativo nas asociacións.14. Asociacionismo e concellos: tipos de asociacións. Acción cultural das asociacións.15. Deseño de proxectos culturais.16. Equipamentos culturais de Arteixo: tipoloxías e funcións.17. Turismo cultural. A cultura como factor de desenvolvemento económico, social e territorial.18. O patrimonio cultura de Arteixo. Arquitectura relixiosa, popular e civil.19. cultura e participación cidadá: a organización de actividades culturais.20. A avaliación das necesidades culturais (tipos, diagnose da situación sociocultural, contextualización, características da situación cultural). 21. A animación sociocultural e conceptos relacionados coa Educación.22. A figura do animador sociocultural (obxectivos, perfil, características, funcións, tipo e tarefas). 23. A organización de actividades socioculturais e a participación social.24. Actividades para a infancia.25. A animación sociocultural no ámbito xuvenil: actividades para a mocidade.26. Actividades para adultos e para a 3.º idade.27. Ensinanzas musicais: Escola Municipal de Música.28. promoción e divulgación das artes escénicas.29. Normativa da rede galega de teatros e auditorios.30. Recuperación e promoción das tradicións: A Feira Histórica Arteixo 1900. Arteixo, 6 de marzo de 2014. ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.